Public procurement notice: Contract Notice
Published: 2022-12-16
Buyer: Lolland Kommune
Country: DK
Contract type: Supplies
Procedure: Competitive dialogue
CPV classification: 34100000 | 34110000: Passenger cars | 50112000: Repair and maintenance services of cars
Submission deadline: 2023-01-20
Award criteria: The most economic tender

Technical requirements: Udbuddet har til formål at finde og indgå kontrakt med en samarbejdspartner vedrørende levering af Lolland Kommunes fremtidige transport af medarbejdere. Der ønskes en samarbejdspartner og en løsningsmodel med udpræget fleksibilitet i forhold til at tilpasse og optimere kommunens primære persontransport. Det er kommunens ønske at få udviklet og implementeret en langsigtet løsning, der løbende kan håndtere kommunens varierende behov, markedets konstante udvikling samt den grønne omstilling.
Lolland Kommune søger en samarbejdspartner, der råder over, eller har mulighed for at opbygge, en organisation, der kan håndtere opgaven, og som finder det attraktivt at indgå i partnerskabslignende samarbejde med Lolland Kommune.
Tilbudsgivernes organisation skal kunne håndtere den komplette opgave med Mobility as a Service (MaaS) for Lolland Kommune.
Kommunen forestiller sig, at interesserede tilbudsgivere, enten har alle de nødvendige (herunder tekniske) kompetencer internt i organisationen eller, at tilbudsgiveren udgøres af en sammenslutning af økonomiske aktører, der i fællesskab og som helhed dækker alle de nødvendige kompetencer. Det er tilladt for både enkelte aktører og sammenslutninger at bruge underleverandører i forbindelse med opfyldelse af opgaven.
Det forventes at den endelige kontrakt vil indeholde mulighed for forlængelse. Eftersom det endelige udbudsmateriale endnu ikke er udarbejdet, kan dette dog ikke endeligt fastslås.
Lolland Kommune har til hensigt at prækvalificere 3 ansøgere til deltagelse i processen. Såfremt mere end tre egnede ansøgere ønsker at deltage i processen og lever op til de stillede egnethedskrav, udvælges de 3 bedst egnede ansøgere på baggrund af en vurdering af hvilke ansøgere der har leveret de bedste og mest relevante referencer.
Ved de bedste og mest relevante referencer forstås de referencer der, i forhold til kommunens behov, roller og beskrivelser vurderes at udgøre de bedst egnede og komplette organisationer i forhold til at levere og udvikle Mobility as a Service i Lolland Kommune.
Ansøgeren skal udfylde ESPD dokumentet med beskrivelse af relevante referencer. Med relevante referencer menes referencer for følgende:
Viden og erfaring af konceptet Mobility as a Service (MaaS) som helhed. Ved Mobility as a Service menes en pakkeløsning, der indeholder transportmidler til personbefordring, og som bookes af medarbejdere efter behov. Ansøgeren  skal angive  modtageren af MaaS samt omfang (antal personer og køretøjer).
Service og vedligehold af nødvendige transportmidler i forbindelse med Mobility as a Service. Ansøgeren skal vedlægge relevante referencer for reparation, vedligehold og almindelig servicering for, de for ansøgerens ydelse, relevante køretøjer. Der skal angives kunde(r) og antal køretøjer. Der skal være tale om en aftale imellem ansøgeren og kunden omkring den nødvendige reparation, vedligehold og service af kundens køretøjer.
Afprøvet styringssystem for koordinering, booking, data, mv. i forbindelse med en større løsning. Ansøgeren  skal vedlægge referencer for, at denne har eller råder over et relevant system til styring af MaaS. Referencer skal indeholde kunde samt antal køretøjer og/eller personer, der er tilknyttet systemet.
Med denne udbudsform medfølger en udvidet mulighed for dialog i løbet af udbudsprocessen - både omkring de formelle bestemmelser og omkring selve løsningsmodellerne. Der er tale om en procedureform, som anvendes i de tilfælde, hvor en ordregiver kan definere hvad de ønsker af resultat, men ikke er i stand til at definere, hvordan det pågældende resultat kan blive opnået.
I løbet af processen vil det derfor blive drøftet, hvilke muligheder samt begrænsninger, der er relevante i forhold til opfyldelse af kommunens behov. Og på baggrund af disse drøftelser, der foregår i strukturerede og individuelle dialogmøder med de prækvalificerede tilbudsgivere, vil udbudsmaterialet løbende blive udformet og en løsningsmodel identificeret.
Den endelige løsningsmodel skal således endeligt defineres og præciseres i samarbejde imellem tilbudsgiverne og Lolland Kommune.
Processen indledes med et fælles dialogmøde, derefter forventes afholdt 2-4 individuelle dialogmøder med de prækvalificerede leverandører. Efter afsluttede dialogmøder, vil der blive afholdt en tilbudsfase på baggrund af udarbejdet udbudsmateriale.